ที่ มท 0808.3/ว

**-สำเนาคู่ฉบับ-**

ถึง สำนักงานส่งเสริมการปกครองท้องถิ่นจังหวัด ทุกจังหวัด

ตามหนังสือกรมส่งเสริมการปกครองท้องถิ่น ด่วนที่สุด ที่ มท 0808.3/ว 2617 ลงวันที่   
31 สิงหาคม 2563 และ ด่วนที่สุด ที่ มท 0808.3/ว 2804 ลงวันที่ 11 กันยายน 2563 ได้แจ้งให้ผู้บริหารเทศบาลและองค์การบริหารส่วนตำบลทุกแห่งในเขตจังหวัดมอบหมายเจ้าหน้าที่ผู้รับผิดชอบตอบแบบสำรวจข้อมูลการขยายระยะเวลาดำเนินการเกี่ยวกับภาษีที่ดินและสิ่งปลูกสร้างขององค์กรปกครองส่วนท้องถิ่น  
ผ่านระบบ Google form ให้แล้วเสร็จภายในวันที่ 18 กันยายน 2563 ความละเอียดแจ้งแล้ว นั้น

เนื่องจากข้อมูลดังกล่าวจะเป็นประโยชน์ต่อการแจ้งประชาสัมพันธ์และอำนวยความสะดวกแก่ประชาชนผู้เสียภาษีในท้องถิ่นให้สามารถชำระภาษีได้ทันภายในระยะเวลาที่กฎหมายกำหนด รวมถึงการใช้เป็นฐานข้อมูลประกอบการกำหนดหลักเกณฑ์การจัดสรรเงินงบประมาณให้แก่องค์กรปกครองส่วนท้องถิ่น  
ที่มีรายได้ลดลงจากการจัดเก็บภาษีที่ดินและสิ่งปลูกสร้าง ประกอบกับปัจจุบันกรมส่งเสริมการปกครองท้องถิ่นได้รับรายงานข้อมูลจากเทศบาลและองค์การบริหารส่วนตำบลเพียง 5,730 แห่ง จึงขอให้สำนักงานส่งเสริม  
การปกครองท้องถิ่นจังหวัดตรวจสอบสรุปข้อมูลการขยายเวลาดำเนินการ พร้อมทั้งแจ้งให้ผู้บริหารเทศบาลและองค์การบริหารส่วนตำบลเร่งรัดเจ้าหน้าที่ผู้รับผิดชอบดำเนินการตอบแบบสำรวจข้อมูลการขยายระยะเวลาดำเนินการเกี่ยวกับภาษีที่ดินและสิ่งปลูกสร้างขององค์กรปกครองส่วนท้องถิ่นผ่านระบบ Google form ให้แล้วเสร็จภายในวันที่ 30 กันยายน 2563 รายละเอียดปรากฏตาม QR code ที่ส่งมาพร้อมนี้ ดังนี้

1. กรณีเทศบาลและองค์การบริหารส่วนตำบลที่ตอบแบบสำรวจแล้ว ให้ตรวจสอบ  
ความครบถ้วนและถูกต้องของข้อมูล หากไม่ถูกต้องหรือไม่ครบถ้วน ให้เจ้าหน้าที่ผู้รับผิดชอบตอบแบบสำรวจ โดยบันทึกข้อมูลที่ครบถ้วนและถูกต้องอีกครั้งหนึ่ง

2. กรณีเทศบาลและองค์การบริหารส่วนตำบลที่ยังไม่ได้ตอบแบบสำรวจดังกล่าว ให้เร่งรัดเจ้าหน้าที่ผู้รับผิดชอบตอบแบบสำรวจภายในระยะเวลาที่กำหนดโดยเร็ว

กรมส่งเสริมการปกครองท้องถิ่น

กันยายน 2563

สำนักบริหารการคลังท้องถิ่น

กลุ่มงานนโยบายการคลังและพัฒนารายได้

# โทร. ๐-2241-9000 ต่อ 1432 โทรสาร 0-2241-8898

ผู้ประสานงาน : นางสาวลดาวัลย์ อรุณราษฎร์ โทร. 09-8276-3218



ผอ.กง.คร. ..................................... หน.ก./ฝ. ......................................

หน.ง. ............................................

จนท. ............................................

ผู้ประสานงาน : นางสาวลดาวัลย์ อรุณราษฎร์

โทร. 09-8276-3218-3218

สรุปข้อมูลการขยายเวลาดำเนินการ   
ณ วันที่ 23 กันยายน 2563

QR Code

ตอบแบบสำรวจ